2-3.11. ЛАБОРАТОРИЈА ЗА ПРАВИЧНЕ И ОДРЖИВЕ ПРАКСЕ У КРЕАТИВНОМ СЕКТОРУ
2023-11-02 09:00 - 2023-11-03 17:00 (Europe/Helsinki) | Завод за проучавање културног развитка, Риге од Фере 4, Београд
О пројекту
У дводневном програму тренинга учествује 30 паредставника различитих организација и институција из Србије, заинтересованих појединаца/пријављених по објављеном ЈАВНОМ ПОЗИВУ Завода за проучавње културног развитка.
Више о томе погледајте ОВДЕ.

9.11. Промоција збирке „О чему ШУМОВИ преносе различите истинеˮ
2023-11-09 19:00 - 21:00 | Завод за проучавање културног развитка, Риге од Фере 4, Београд
Промоција збирке „О чему ШУМОВИ преносе различите истинеˮ
Збирка О чему ШУМОВИ преносе различите истине друга је песничка збирка награђиване песникиње Снежане Николић, докторанткиње на Филозофском факултету у Новом Саду, која је рођена у Брдарици.
Како наводи професор Сава Дамјанов, песникиња Снежана Николић је „уронила у мистерије речи чак и када се то не чини тако већ много једноставније […] Смелост младе песникиње да се суочи са архетипом саме Поезије (а то је Језик) – у свим његовим значењским и другим нијансама – указује како на ауторкино уметничко сазревање тако и на квалитет ове књиге…”
Песникиња Моника Херцег истиче као главне карактеристике Снежанине поезије бујну метафоричност, очуђавање слика и концептуалност, као и наглашену спону са природом. „Ово је поезија суптилности Ен Карсон и разорне снаге Ингеборг Бахман и усуђујем се рећи, једна од најсветлијих точака модерне српске пјесничке продукције”.
Дођите да уживамо заједно у поезији Снежане Николић, а разговор о књизи водиће Анђела Пендић.

14.11. Изложба: ЗНАМЕНИТИ БОШЊАЦИ У БЕОГРАДУ
2023-11-14 14:00 - 16:00 | Завод за проучавање културног развитка, Риге од Фере 4, Београд

15.11. КОНТРАПУНКТ
2023-11-15 11:00 - 15:00 | Југословенска кинотека, Београд
Седми БЕОГРАДСКИ КОНТРАПУНКТ, који ове године носи назив КУЛТУРА И ПОДЕЉЕНИ СВЕТ – САВРЕМЕНИ ТРЕНУТАК, одржаће се у среду, 15. новембра 2023. године, у Југословенској кинотеци (Сала Макавејев, Узун Миркова 1), са почетком у 11 часова. „Београдски контрапункт“ у организацији Министарства културе Републике Србије као покретача и Завода за проучавање културног развитка као реализатора je међународни скуп чији је циљ да окупи уметнике и мислиоце из различитих делова света.
Савремени тренутак у свету обележавају бројни изазови, попут ратних сукоба, трансхуманизма, социјалне и економске кризе великих размера, превласти материјалних вредности, моралног релативизма и утилитаризма, потрошачке свести и наизглед непомирљиво супротстављених интереса између различитих држава и центара моћи. Одавно је уочена важна улога културе у међународним односима, али савремени тренутак, обележен између осталог и поделама на културном и цивилизацијском плану, тера нас да преиспитамо њену могућност да утиче на глобалне процесе, а пре свега на унапређење односа међу државама и народима и успостављање дијалога, уз очување самосталности, аутентичности и продуктивности сваке појединачне културе. Другим речима, интересује нас какве су данас могућности културе да допринесе сарадњи међу народима, афирмацији стваралаштва, личности, живота и духовних вредности, као и слободи и независности држава и народа, што предстaвљају историјски потврђене вредности, које су, уз све разлике, у основи блиске свим појединачним културама.
Скуп ће отворити потпредседница Владе Републике Србије и министарка културе госпођа Маја Гојковић.
Учесници овогодишњег БЕОГРАДСКОГ КОНТРАПУНКТА су:
Никола Коља Божовић – сликар и редовни професор Факултета примењених уметности Универзитета уметности у Београду;
Дивна Вуксановић – филозофкиња, редовни професор Факултета драмских уметности Универзитета уметности у Београду;
Петер Като – историчар, професор Одељења за античку историју Универзитета у Будимпешти и гостујући професор универзитета у Хајделбергу, Дебрецину, Мајнцу и Минстеру;
Јања Ракуш – списатељица, филмска ауторка и визуелна уметница из Словеније;
Ли Хао – кинески песник, прозни писац и књижевни критичар, професор на Факултету за књижевност Универзитета провинције Хебеи и потпредседник Удружења писаца исте провинције;
Модератор скупа биће Тијана Палковљевић Бугарски историчарка уметности и директорка Галерије Матице српске у Новом Саду
ПРОГРАМ СКУПА можете погледати на линку:
https://zaprokul.org.rs/wp-content/uploads/2023/11/Beogradski-kontrapunkt-2023-program.pdf

22.11. ФОРУМ О ОПРАВДАЊУ СТВАРАЛАШТВА
2023-11-22 13:00 - 14:30 | Завод за проучавање културног развитка, Риге од Фере 4, Београд
Позоришни фестивали у Србији, превише или премало?
Модератор:
Александар Ђаја

24.11. ФОРУМ О ОПРАВДАЊУ СТВАРАЛАШТВА - Позориште
2023-11-24 14:00 - 15:30 | Завод за проучавање културног развитка, Риге од Фере 4, Београд
Мдератор трибине је Александар Ђаја, драматург и стручњак у области позоришта, некадашњи директор Позоришта на Теразијама.
БРОЈ ПОЗОРИШТА У СРБИЈИ КАО БУЏЕТСКИХ КОРИСНИКА – ПРЕВИШЕ ИЛИ ПРЕМАЛО?
Учествују:
ЖИВОРАД АЈДАЧИЋ, генерални секетар Културно-просветне заједнице Србије;
МИЛОВАН ЗДРАВКОВИЋ, театролог;
ЗОРАН КАРАЈИЋ, глумац и дугогодишњи директор Шабачког позоришта.

28.11. ОРФИСТИ - Читање прозе младих писаца
2023-11-28 17:00 - 20:00 | Завод за проучавање културног развитка, Риге од Фере 4, Београд
Орфисти

Читање прозе младих писаца

Водитељ: Милош Живковић

30.11. Изложба студената ФЛУ
2023-11-30 18:00 - 20:00 | Завод за проучавање културног развитка, Риге од Фере 4, Београд
Изложба студената Факултета ликовних уметности

5.12. ФОРУМ О ОПРАВДАЊУ СТВАРАЛАШТВА - Уметничка игра у Србији
2023-12-05 14:00 - 15:30 | Завод за проучавање културног развитка, Риге од Фере 4, Београд
ФОРУМ О ОПРАВДАЊУ СТВАРАЛАШТВА – Уметничка игра у Србији
5.и 12. децембар у 14ч.
Завод за проучавање културног развитка покреће серију разговора о уметничкој игри у Србији поводом великог јубилеја који се обележава ове године – сто година Балета Народног позоришта у Београду.
Јубилеј је важан за промоцију балетске уметности не само у Београду него и на целој играчкој сцени у Србији. Извођењем прве самосталне балетске представе пре једног века отворена је нова страница наше културне историје од када започиње развојни пут балетске уметности у оквиру београдског националног театра. Као сегмент културног стваралаштва код нас, ови балетски почеци допринеће и развоју уметничке игре уопште, носећи собом нове и изузетне вредности и постигнућа.
Кроз приче и сећања на ствараоце, уметнике, педагоге, кореографе, критичаре и друге значајне личности из области балета, односно уметничке игре, које су својим посвећеним радом допринеле институционализацији ове уметности, стварању образовних модела, ширењу међународних утицаја, сагледава се важност позиционирања Србије на европској и светској културној и играчкој мапи.
Овај јубилеј је био повод да организујемо серију разговора, али и да иницирамо истраживање, планирано за наредну годину, са намером да мапирамо најважније актере у области балетског стваралаштва, као и уметничке игре код нас. Бавићемо се анализирањем стања и проблема у овој области, а указаћемо и на могућности и решења која могу да допринесу афирмацији наше уметничке игре како на домаћем тако и на међународном плану.
Први од планираних сусрета посвећен је питањима културне политике у области уметничке игре (класичан балет, савремени плес, народна игра), кроз примере из образовних институционалних пракси, уз пратеће законодавне регулативе.
Учесници у разговору:

Ива Бојовић Петковић, директорка Средње Балетске школе „Лујо Давичо“
Сања Вучуревић, директорка Балетске школе у Новом Саду
Јелена Кајго, уметничка директорка Битеф Денс Компаније
Аја Јунг, директорка Београдског фестивала игре, управитељка Националне фондације за игру и директорка Балетске школе Националне фондације за игру
Здравко Ранисављевић, директор Националног ансамбла КОЛО

Овај програм се организује у оквиру пројекта Завода „Форум о оправдању стваралаштва“ и уз подршку Министарства културе Републике Србије.

12.12 ФОРУМ О ОПРАВДАЊУ СТВАРАЛАШТВА - Уметничка игра у Србији
2023-12-12 14:00 - 15:30 | Завод за проучавање културног развитка, Риге од Фере 4, Београд
ФОРУМ О ОПРАВДАЊУ СТВАРАЛАШТВА – Уметничка игра у Србији
https://zaprokul.org.rs/forum-o-opravdanju-stvaralastva-umetnicka-igra-u-srbiji-2/

13.12. Трибина - Пољопривреда и климатске промене
2023-12-13 12:00 - 14:00 | Завод за проучавање културног развитка, Риге од Фере 4, Београд
Трибина

Пољопривреда и климатске промене
https://zaprokul.org.rs/kako-podrzati-nosioce-posledica-klimatskih-promena/

15.12. ФОРУМ О ОПРАВДАЊУ СТВАРАЛАШТВА - Позориште
2023-12-15 14:00 - 15:30 | Завод за проучавање културног развитка, Риге од Фере 4, Београд
ФОРУМ О ОПРАВДАЊУ СТВАРАЛАШТВА
Модератор А. Ђаја

https://zaprokul.org.rs/decembarsko-izdanje-foruma-o-opravdanju-stvaralastva/

22.12. ФОРУМ О ОПРАВДАЊУ СТВАРАЛАШТВА - Позориште
2023-12-22 14:00 - 15:30 | Завод за проучавање културног развитка, Риге од Фере 4, Београд
ФОРУМ О ОПРАВДАЊУ СТВАРАЛАШТВА
Модератор А. Ђаја

18.1. Отварање изложбе „Четири“
2024-01-18 18:00 - 19:30 | Завод за проучавање културног развитка, Риге од Фере 4, Београд
У сарадњи са Факултетом ликовних уметности у Београду данас ће у Галерији Завода за проучавање културног развитка, у улици Риге од Фере 4 са почетком у 18 часова, бити отворена изложба „Четири“ која приказује радове младих и перспективних уметника: Филипа Савковића, Илије Динчића, Небојше Ђурића и Виктора Цвејића.

8.2. Отварање изложбе „У винограду Светог Трифина“
2024-02-08 14:00 - 15:30 | Завод за проучавање културног развитка, Риге од Фере 4, Београд
Галерија Завода за проучавање културног развитка
Трајање изложбе: 8–27. фебруар 2024. године

У сусрет педесетогодишњици рада наше еминентне сликарке, Слободанке Ракић Шефер, и стогодишњег рођендана винове лозе у дворишту Завода за проучавање културног развитка, налазимо диван повод да се састанемо „У винограду Светог Трифуна“, иначе, светитељa заштитникa наше установе. Велика изложба уметнице биће отворена 8. фебруара у 14 часова у Галерији Завода, у улици Риге од Фере број 4.

21.02. Стручно вођење кроз изложбу и разговор са уметницом
2024-02-21 14:00 - 15:30 | Завод за проучавање културног развитка, Риге од Фере 4, Београд
Стручно вођење кроз изложбу и разговор са уметницом
Слободанка Ракић Шефер , „У винограду Светог Трифуна“
Више прочитајте овде.

23.2. Трибина ОПРАВДАЊЕ СТВАРАЛАШТВА
2024-02-23 14:00 - 15:30 | Завод за проучавање културног развитка, Риге од Фере 4, Београд
ОПРАВДАЊЕ СТВАРАЛАШТВА
Трибина: Вештине руковођења, менаџмент и продукција у позоришту
Учествују: МИЛОВАН ЗДРАВКОВИЋ, продуцент, ЈУГ РАДИВОЈЕВИЋ, редитељ и директор БДП-а, ВЕСНА БУРОЈЕВИЋ, директорка Музеја позоришне уметности
Модератор: Александар Ђаја, драматург и стручњак у области позоришта, доскорашњи директор Позоришта на Теразијама

5.3. Промоција часописа КУЛТУРА, број 178–179: ХРИШЋАНСТВО И САВРЕМЕНА КУЛТУРА
2024-03-05 12:00 - 13:30 | Завод за проучавање културног развитка, Риге од Фере 4, Београд
У уторак, 5. марта 2024. године, у 12 часова, у Заводу за проучавање културног развитка (Риге од Фере 4) биће одржана промоција двоброја часописа КУЛТУРА (178–179), у целини посвећеног теми ХРИШЋАНСТВО И САВРЕМЕНА КУЛТУРА. Тематски број су приредили проф. др Александар Ђаковац и др Владимир Коларић.

Овој теми, важној за разумевање како савремене културе, тако и хришћанства и његове улоге и позиције у савременом друштву, посвећено је укупно 13 радова, чији аутори су теолози, религиолози, философи, теоретичари уметности и културе и теоретичари књижевности.

На промоцији ће говорити:
Александар Ђаковац, Православни богословски факултет Универзитета у Београду
Јана Алексић, Институт за књижевност и уметност
Владан Таталовић, Православни богословски факултет Универзитета у Београду
Владимир Коларић, Завод за проучавање културног развитка
Слађана Илић, главна уредница часописа Култура

7.3. Отварање изложбе „Откривање уметничких светова”
2024-03-07 14:00 - 15:30 | Завод за проучавање културног развитка, Риге од Фере 4, Београд
У Галерији Завода за проучавање културног развитка (Риге од Фере 4) у четвртак, 7. марта у 14 часова биће свечано отворена изложба под називом Откривање уметничких светова. Изложба приказује радове студената Одсека ликовних уметности Факултета уметности Универзитета у Приштини са привременим седиштем у Косовској Митровици, који су настали током академске 2022/2023. године. Изложбу можете погледати до 28. марта 2024. године.
Више о томе можете прочитати овде.

ИНТЕРДИСЦИПЛИНАРНИ НАУЧНИ СКУП СА МЕЂУНАРОДНИМ УЧЕШЋЕМ „Век балета у Србији: историја и нове перспективе"
2024-03-19 - 2024-03-20 | Завод за проучавање културног развитка, Риге од Фере 4, Београд
Уторак, 19. март и среда 20. март
Од 9.30-17. 30ч
Галерија Завод за проучавање културног развитка
ИНТЕРДИСЦИПЛИНАРНИ НАУЧНИ СКУП СА МЕЂУНАРОДНИМ УЧЕШЋЕМ
„Век балета у Србији: историја и нове перспективе“
Организатори: Удружење балетских уметника Србије и Завод за проучавање културног развитка Србије

11.4. Отварање изложбе САН
2024-04-11 18:00 - 20:00 | Завод за проучавање културног развитка, Риге од Фере 4, Београд
Отварање изложбе САН
Радове излажу: Стефан Бошкоћевић, Анђела Ранковић, Николета Милосављевић са Факултета уметности Универзитета у Приштини, Звечан – Косовска Митровица

10.5. ТРИБИНА ,,Стакло-материјал у коме се рефлектује цивилизација"
2024-05-10 10:00 - 14:00 | Завод за проучавање културног развитка, Риге од Фере 4, Београд
Презентација истраживања Завода за проучавање културног развитка

20.5. ПРОМОЦИЈА КЊИГЕ ,,Лепа села лепо копне''
2024-05-20 13:00 - 15:00 | Завод за проучавање културног развитка, Риге од Фере 4, Београд
Учествују: Бранимир Стојковић, Драган Тодоровић, Богдан Ибрајтер, Драгољуб Б. Ђорђевић, Дејан Загорац

21.5. Отварање изложбе слика „Природа и човек – незавршене приче“
2024-05-21 18:00 - 19:30 | Завод за проучавање културног развитка, Риге од Фере 4, Београд
У Галерији Завода за проучавање културног развитка, у уторак, 21.маја у 18 часова биће отворена изложба акедемског сликара Миодрага Д. Јелића под насловом „Природа и човек – незавршене приче“Миодраг Д. Јелић рођен је 1950. године у Београду. Академију Ликовних уметности завршио је у класи професора Милоша Бајића. Самостално је излагао у земљи и иностранству, посебно 2005. године у Израелу и 2009. САД – Питсбург, музеј Ендија Ворхола. Члан је Удружења ликовних уметника Србије (УЛУС) и Српског сликарског друштва „ЛАДА“. Добитник је Златне значке и Плакете Културно-просветне заједнице Србије. У избору ликовне критике проглашен је за једног од најбољих српских сликара 20. века.Живи и ради у Београду.Изложба ће бити отворена до 29. маја 2024. године, и може се погледати сваког радног дана од 9 до 15 часова.

31.5. Отварање изложбе слика Београдски уметнички салон
2024-05-31 13:00 - 15:00 | Завод за проучавање културног развитка, Риге од Фере 4, Београд
Изложба ће бити отворена до 3. јуна.

31.5. Орфисти - читање прозе
2024-05-31 17:00 - 20:00 | Завод за проучавање културног развитка, Риге од Фере 4, Београд

4.6. Промоција књиге ДРЖАВА И КУЛТУРА У ТРАНЗИЦИЈИ
2024-06-04 13:00 - 15:00 | Завод за проучавање културног развитка, Риге од Фере 4, Београд
Промоција књиге ДРЖАВА И КУЛТУРА У ТРАНЗИЦИЈИ: изазови транзиционе културне политике у Србији (2000–2020)

12.06. Отварање изложбе СНОВИђење
2024-06-12 18:00 - 19:30 | Завод за проучавање културног развитка, Риге од Фере 4, Београд
Назив изложбе : СНОВИђење ( 12.06. – 04.07.2024) / отварање: среда, 12. јун у 18ч
Излагачи: Марта Србуљ, Катарина Невенић, Милица Масаловић
„Изложба под називом „Сновиђење“ чини колаборацију три студентикиње Факултета ликовних иметности чије се тематике преклапају у приказима стварности. Личне дијалектике и приступи слици створили су заједничку утопију чији исказ више личи на сан. Испод површине видљивог крију се светови који сачињавају могући ликовни одговор на проблематику временских и просторних трансформација у домену антропоморфног, али и света флоре и фауне. Уз различите приступе боји и форми, уметнице су од лузурних и прозирних прелаза, преко реалистичних облика, успеле да створе нову фантазмагорију. Катарина, Милица и Марта креирале су моменте зачудне атмосфере који кроз слику и цртеж објашњавају подсвесне садржаје. Овај чин уласка у личне симболе остварује уметност – не нужно као жудњу за променом, већ као тежњу за личном истином и проналаском идентитета.“

13.06. Презентација резултата истраживања за потребе осмишљавања програма за младе у Народном музеју Србије
2024-06-13 12:00 - 16:00 | Завод за проучавање културног развитка, Риге од Фере 4, Београд
Четвртак, 13.06. 12ч. Галерија Завода
Презентација резултата истраживања за потребе осмишљавања програма за младе у Народном музеју Србије ( истраживање представљају Маријана Миланков и Богдана Опачић)
Гост: мр Ивана Јанковић, музејски саветник, шеф Одељења за рад са публиком и односе са јавношћу, Народни музеј Србије

11.7. Трибина СВЕТЛОСТ СВЕТУ – САВРЕМЕНА ПРАВОСЛАВНА УМЕТНОСТ
2024-07-11 13:00 - 15:00 | Завод за проучавање културног развитка, Риге од Фере 4, Београд
